Id-Deċiżjoni tal-Kummissjoni
tat-8 ta’ Frar 1993
li tipprovdi l-kriterji għall-vaċċini li għandhom jintużaw kontra l-marda Newcastle fil-kuntest ta’ programmi ta’ tilqim ta’ rutina
(93/152/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 90/539/KEE tal-15 ta’ Ottubru 1990 dwar il-kondizzjonijiet tas-saħħa ta’ l-annimali li jirregolaw il-kummerċ intra-Komunitarju u l-importazzjonijiet minn pajjiżi terzi ta’ tjur u bajd għat-tfaqqis [1], kif l-aħħar emendata bid-Direttiva tal-Kunsill 92/65/KEE [2], u b’mod partikolari l-Anness III li jinsab magħha,
Billi l-Anness III li jinsab mad-Direttiva 90/539/KEE jgħid li l-Kummissjoni tista’ tistabbilixxi l-kriterji għall-użu ta’ vaċċini kontra l-marda Newcastle fil-kuntest ta’ programmi ta’ tilqim ta’ rutina;
Billi l-imsemmija kriterji għandhom jiżguraw li vaċċini ħajjin imnaqqsa u inattivati użati fil-programmi ta’ tilqim ta’ rutina jikkonformaw ma’ ċerti ħtiġjiet li jirrelataw ma’ l-indiċi intracerebral pathogenicity (ICPI) dwar il-linja tal-virus tal-marda Newcastle użat fl-imsemmi vaċċini;
Billi jidher mixtieq li l-livell ta’ l-indiċi intracerebral pathogenicity dwar il-linji tal-virus li għandu jintuża fil-produzzjoni tal-vaċċini għandu jkun iddefinit b’mod ċar;
Bill-l-Kumitat Xjentifiku Veterinarju u l-Kumitat Permanenti Veterinarju ġew ikkonsultati,
ADOTTAT DIN ID-DEĊIŻJONI:
Artikolu 1
Għall-użu fil-programmi ta’ tilqim ta’ rutina:
(a) vaċċini ħajjin imnaqqsa kontra l-marda Newcastle għandhom jitħejjew mil-linja tal-virus tal-marda Newcastle li għalih iż-żerriegħa mamma tkun ġiet ittestjata u tkun uriet li jkollha indiċi intracerebral pathogenicity (ICPI) ta’:
(i) anqas minn 0,4 jekk mhux anqas minn 107 EID50 huwa mogħti lil kull tajra fit-test ICPI;
jew
(ii) anqas minn 0,5 jekk mhux anqas minn 108 EID50 huwa mogħti lil kull tajra fit-test ICPI;
(b) vaċċini inattivati kontra l-marda Newcastle għandhom jitħejjew mill-linja tal-virus tal-marda Newcastle li għalihom iż-żerriegħa mamma tkun ġiet ittestjata u wriet li jkollhom indiċi intracerebral pathogenicity (ICPI) ta’ anqas minn 0,7 jekk mhux anqas minn 108 EID50 jingħat lil kull tajra fit-test ICPI.
Artikolu 2
Id-Deċiżjoni preżenti għandha tgħodd mill-1 ta’ Jannar 1995.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fit-8 ta’ Frar 1993.